‘सैटर्डे सेमीनार’ से सुधारेंगे छात्रों की कम्युनिकेशन स्किल
वाद-विवाद की परंपरा शुरू करने के लिए कुलपति करेंगे नवाचार, अगले सत्र से होगी शुरुआत
सुखाड़ियाविश्वविद्यालय में वाद-विवाद की परंपरा के स्तर को उठाने के लिए कुलपति अगले सत्र से एक नवाचार शुरू करने जा रहे हैं। छात्रों में समसामयिक विषयों पर चर्चा और मुद्दों पर बात करने की क्षमता विकसित करने के लिए सैटर्डे सेमीनार रखा जाएगा। यानि हर शनिवार को शिक्षक और छात्र किसी खास मुद्दे पर बात करेंगे। संवाद करेंगे और सवाल-जवाब भी होगा। यह नवाचार विश्वविद्यालय में अगले सत्र से शुरू किया जाएगा। अलग-अलग फैकल्टी में अपने विषयों से जुड़े मुद्दों पर भी चर्चा होगी। कुलपति प्रो. जेपी शर्मा ने बताया कि छात्रों के कम्युनिकेशन स्किल को सुधारने के लिए प्रयास करने होंगे। इसी क्रम में सैटर्डे सेमीनार अगले सत्र से शुरू किया जाएगा।
छात्रावासोंके हालात सुधारने के लिए करेंगे मर्ज, कुलपति ने ली वार्डनों की बैठक : सुखाड़ियाविश्वविद्यालय के छात्रावासों के हालात सुधारने के लिए आने वाले दिनों में हॉस्टल में रहने वाले छात्रों को हॉस्टलों में मर्ज किया जाएगा। अभी सुखाड़िया विश्वविद्यालय के कई हॉस्टलों में क्षमता के मुताबिक बेहद कम छात्र रहते हैं। इस कारण छात्रों को पानी, साफ-सफाई आदि बुनियादी सुविधाएं भी नहीं मिल पाती है। रामानुजन हॉस्टल में डेढ़ साल बाद हाल ही में पानी की व्यवस्था की गई। कुलपति ने हॉस्टलों की समस्याओं पर बुधवार को चीफ वार्डन सहित हॉस्टल वार्डनों की बैठक ली। इसमें वार्डन ने हॉस्टलों की समस्याओं को लेकर कुलपति को बताया। बैठक में निर्णय हुआ कि जर्जर हो चुके कमला नेहरू हॉस्टल की छात्राओं को एमडीएस हॉस्टल में शिफ्ट किया जाएगा ताकि कमला नेहरू हॉस्टल की मरम्मत की जा सके।
छात्र किताबें नहीं पढ़ते, इसलिए बात नहीं रख पाते
कुलपतिप्रो. शर्मा ने बताया कि पहले खूब वाद-विवाद हुआ करते थे। लेकिन अब छात्रों ने किताबें पढ़ना ही छोड़ दिया है। इसलिए वे अपनी बात भी ठीक ढंग से नहीं रख पाते। मेरे पास छात्र अपनी समस्या लेकर आता है लेकिन उसे सही से बयान नहीं कर पाता। इसलिए छात्रों के कम्युनिकेशन स्किल को सुधारना जरूरी है।
सुखाड़िया विश्वविद्यालय
bho_Deva hin_Deva hin_Deva hin_Deva hin_Deva hin_Deva awa_Deva